Som følge af den [[europæisk integration|europæiske integrationsproces]] har unionens politiske system udviklet sig med tiden. Det er baseret på to grundlæggende traktater, [[Traktaten om Den Europæiske Union]] (EU-traktaten) og [[Traktaten om Den Europæiske Unions Funktionsmåde]] (EUF-traktaten), der indeholder både [[overstatsligt samarbejde|overstatslige]] og [[mellemstatslig]]e elementer. Mens medlemsstaternes regeringer er repræsenteret i [[Det Europæiske Råd]] og [[Rådet for Den Europæiske Union]] (Rådet), vælger medlemsstaternes borgere direkte sine repræsentanter til [[Europa-Parlamentet]]. [[kommissær|Medlemmerne]] af [[Europa-Kommissionen]] og dommerne i [[Den Europæiske Unions Domstol]] repræsenterer unionens interesser.
Historie Kultur Foreninger Organisationer